***Suvestinė redakcija nuo 2016-05-05 iki 2017-10-31***

*Nutarimas paskelbtas: Žin. 1998, Nr. , i. k. 0981100NUTA00001180*

***Nauja redakcija nuo 2011-04-24:***

*Nr. ,
2011-04-13,
Žin. 2011,
Nr.
48-2303 (2011-04-23), i. k. 1111100NUTA00000455*

**LIETUVOS RESPUBLIKOS VYRIAUSYBĖ**

**NUTARIMAS**

**DĖL TABAKO GAMINIŲ GAMYBOS LICENCIJAVIMO**

1998 m. spalio 2 d. Nr. 1180

Vilnius

Vadovaudamasi Lietuvos Respublikos tabako, tabako gaminių ir su jais susijusių gaminių kontrolės įstatymo 10 straipsnio 3 dalimi, Lietuvos Respublikos Vyriausybė nutaria:

*Preambulės pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

1. Patvirtinti Tabako gaminių gamybos licencijavimo taisykles (pridedama).

2. Nustatyti, kad teritorinės valstybinės mokesčių inspekcijos ir Valstybinio socialinio draudimo fondo valdybos teritoriniai skyriai, gavę Narkotikų, tabako ir alkoholio kontrolės departamento prašymą, privalo per 10 darbo dienų jam pranešti, arLietuvos Respublikoje įsteigtas juridinis asmuo ir užsienio juridinių asmenų filialas, pageidaujantis įsigyti licenciją verstis tabako gaminių gamyba, neturi mokestinės nepriemokos Lietuvos Respublikos valstybės biudžetui, savivaldybės biudžetui ar fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas), ar nėra skolingasValstybinio socialinio draudimo fondo biudžetui.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

MINISTRAS PIRMININKAS GEDIMINAS VAGNORIUS

ŽEMĖS ŪKIO MINISTRAS EDVARDAS MAKELIS

PATVIRTINTA

Lietuvos Respublikos Vyriausybės

1998 m. spalio 2 d. nutarimu Nr. 1180

(Lietuvos Respublikos Vyriausybės

2012 m. spalio 10 d. nutarimo Nr. 1273 redakcija)

**Tabako gaminių gamybos licencijavimo taisyklės**

**I SKYRIUS   
BENDROSIOS NUOSTATOS**

*Pakeistas skyriaus pavadinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

1. Tabako gaminių gamybos licencijavimo taisyklės (toliau – Taisyklės) reguliuojatabako gaminių gamybos licencijavimą.

2. Taisyklėse vartojamos sąvokos apibrėžtos Lietuvos Respublikos tabako, tabako gaminių ir su jais susijusių gaminių kontrolės įstatyme ir Lietuvos Respublikos paslaugų įstatyme.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

3. Nustatoma šios rūšies licencija – verstis tabako gaminių gamyba (tabako gaminiųkodai pagal Europos Bendrijos kombinuotąją nomenklatūrą, patvirtintą 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL 2004 *specialusis leidimas*, 2 skyrius, 2 tomas, p. 382), su paskutiniais pakeitimais, padarytais 2012 m. vasario 21 d. Komisijos reglamentu (ES) Nr. 155/2012 (OL 2012, L 50, p. 1) (toliau – Europos Bendrijos kombinuotoji nomenklatūra) – 2402 10 00–2402 90 00, 2403 11–2403 99 90).

**II SKYRIUS   
LICENCIJOS IR JOS DUBLIKATO IŠDAVIMAS, LICENCIJOS PATIKSLINIMAS**

*Pakeistas skyriaus pavadinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

4. Licencija verstis tabako gaminių gamyba (toliau – licencija) gali būti išduodama Lietuvos Respublikoje įsteigtiems juridiniams asmenims ir užsienio juridinių asmenų filialams (toliau – įmonėms).

5. Licencijas, vadovaudamasis Lietuvos Respublikos tabako, tabako gaminių ir su jais susijusių gaminių kontrolės įstatymu ir Taisyklėmis, išduoda, patikslina, apie galimą licencijos galiojimo sustabdymą ar licencijos galiojimo panaikinimą įspėja, licencijos galiojimą sustabdo, licencijos galiojimo sustabdymą ar licencijos galiojimą panaikina, popierinės formos licencijos dublikatą (toliau – licencijos dublikatas) išduoda Narkotikų, tabako ir alkoholio kontrolės departamentas.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

6. Jeigu įmonė, turinti licenciją, gamina tabako gaminius keliose vietose, vykdo jų didmeninę prekybą keliuose sandėliuose, jai išduodama viena licencija, kurioje įrašomi gamybos vietų ir tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi,adresai.

7. Narkotikų, tabako ir alkoholio kontrolės departamentas Juridinių asmenų registro tvarkytojo interneto svetainėje patikrina įmonės, norinčios gauti licenciją, registravimo faktą patvirtinančius ir kitus jos registravimo duomenis, taip pat tabako gaminių didmeninės prekybos sandėlių ir (ar) sandėlių, kuriuose tabako gaminiai bus laikomi, registravimo Nekilnojamojo turto registre faktą.

8. Įmonė, norinti gauti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentuipateikia:

8.1.paraišką, kurioje nurodoma:

8.1.1.įmonės pavadinimas, teisinė forma, kodas, buveinė, telefono numeris, elektroninio pašto adresas (jeigu įmonė jį turi), gamybos vietos adresas (jeigu gaminama ne toje vietoje, kurioje įregistruota įmonė) ar adresai, licencijos rūšis, tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi, adresai ir patalpų pažymėjimas plane;

8.1.2.įmonės vadovų vardai, pavardės, asmens kodai;

8.1.3.numatomų gaminti tabako gaminių kodai ir pavadinimai pagal EuroposBendrijos kombinuotąją nomenklatūrą;

8.1.4.paraiškos užpildymo data;

8.2.Valstybinės vartotojų teisių apsaugos tarnybos patvirtinimą, kad numatomų gaminti tabako gaminių kokybės rodikliai, nurodyti įmonės dokumentuose, atitinka Lietuvos Respublikos teisės aktų nustatytus saugos ir kokybės rodiklius;

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

8.3.tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi,dokumentų – patalpų plano iš Nekilnojamojo turto objekto kadastro duomenų bylos ir pastato vidaus plotų eksplikacijos iš Nekilnojamojo turto objekto kadastro duomenų bylos – kopijas, patvirtintas įmonės vadovo arba jo įgalioto asmens parašu ir tikrumo žyma;

8.4.informaciją, kokiu būdu (tiesiogiai Narkotikų, tabako ir alkoholio kontrolės departamente, registruotu laišku ar elektroninėmis priemonėmis) įmonė norėtų gauti licenciją.

9.Narkotikų, tabako ir alkoholio kontrolės departamentas ne vėliau kaip per 5 darbo dienas nuo paraiškos ir dokumentų, kurių reikia licencijai išduoti, gavimo raštu arba elektroninėmis priemonėmis išsiunčia įmonei patvirtinimą, kad paraiška ir dokumentai gauti, nurodo terminą, per kurį turi būti išnagrinėta paraiška ir dokumentai, ir pateikia informaciją apie galimas įmonės teisių gynimo priemones, kuriomis ji galėtų pasinaudoti, jeigu kiltų jos ir Narkotikų, tabako ir alkoholio kontrolės departamento ginčų.

10.Narkotikų, tabako ir alkoholio kontrolės departamentas, patikrinęs įmonės paraišką išduoti licenciją ir kitus dokumentus, kurių reikia licencijai išduoti, ir nustatęs, kad paraiška neišsamiai, netiksliai užpildyta arba joje pateikti neteisingi duomenys, arba pateikti ne visi dokumentai, kurių reikia licencijai gauti, arba jie neatitinka Taisyklių reikalavimų, ne vėliau kaip per 5 darbo dienas nuo dokumentų, kurių reikia licencijai išduoti, gavimo praneša apie tai įmonei, pateikusiai paraišką išduoti licenciją, ir nustato ne trumpesnį kaip 5 darbo dienų terminą trūkstamiems arba patikslintiems dokumentams pateikti. Įmonė, norinti gauti licenciją, turi ištaisyti trūkumus ir raštu ar elektroninėmis priemonėmis per atstumą, tiesiogiai arba per kontaktinį centrą pateikti Narkotikų, tabako ir alkoholio kontrolės departamentui trūkstamus arba patikslintus dokumentus, o terminas licencijai išduoti skaičiuojamas nuo visų tinkamai įformintų dokumentų ir informacijos pateikimo dienos.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

11.Licencija įmonei turi būti išduota arba rašytinis motyvuotas atsisakymas ją išduoti pateiktas ne vėliau kaip per 30 dienų nuo paraiškos ir visų tinkamai įformintų dokumentų, kurių reikia licencijai išduoti, gavimo Narkotikų, tabako ir alkoholio kontrolės departamente. Jeigu per šį terminą Narkotikų, tabako ir alkoholio kontrolės departamentas įmonei licencijos neišduoda ir nepateikia jai motyvuoto rašytinio atsisakymo išduoti licenciją, laikoma, kad licencija išduota.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

12.Licencija neišduodama Lietuvos Respublikos tabako, tabako gaminių ir su jais susijusių gaminių kontrolės įstatymo 11 straipsnio 8 dalyje nustatytais pagrindais.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

13.Narkotikų, tabako ir alkoholio kontrolės departamentas nustato licencijos formą.

14.Licencijoje nurodoma:

14.1. licencijos rūšis ir numeris;

14.2.įmonės pavadinimas, teisinė forma, kodas ir buveinė;

14.3.numatomų gaminti tabako gaminių kodai ir pavadinimai pagal Europos Bendrijos kombinuotąją nomenklatūrą;

14.4.tabako gaminių gamybos vietos adresas (adresai);

14.5.licencijos išdavimo data;

14.6.licenciją išduodanti institucija;

14.7.tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi,adresai ir patalpų pažymėjimas plane;

14.8.licenciją išdavusio pareigūno pareigos, vardas, pavardė, parašas.

15.Narkotikų, tabako ir alkoholio kontrolės departamentas nustato licencijų registravimo žurnalo formą (jis gali būti ir kompiuterinėse laikmenose) ir jame registruoja išduotas, patikslintas licencijas, įspėjimus apie galimą licencijų galiojimo sustabdymą ar licencijų galiojimo panaikinimą, licencijų galiojimo sustabdymą ar panaikinimą, licencijų galiojimo sustabdymo panaikinimą, taip pat išduotus licencijų dublikatus.

16. Licenciją praradusi ar sugadinusi įmonė, norinti gauti licencijos dublikatą, nurodo, kokiu būdu (tiesiogiai Narkotikų, tabako ir alkoholio kontrolės departamente ar registruotu laišku) norėtų gauti licencijos dublikatą, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia paraišką išduoti licencijos dublikatą, kurioje nurodo Taisyklių 14.2 punkte išvardytus duomenis, priežastį, dėl kurios prašoma išduoti licencijos dublikatą, prarastos ar sugadintos licencijos numerį ir išdavimo datą. Narkotikų, tabako ir alkoholio kontrolės departamentas išduoda licencijos dublikatą su žyma „Dublikatas“.

17. Sprendimą dėl dublikato išdavimo Narkotikų, tabako ir alkoholio kontrolės departamentas priima ne vėliau kaip per 5 darbo dienas nuo Taisyklių 16 punkte nurodytos paraiškos, kurios reikia dublikatui išduoti, gavimo. Jeigu pateikta paraiška neišsamiai, netiksliai užpildyta arba joje pateikti neteisingi duomenys, Narkotikų, tabako ir alkoholio kontrolės departamentas ne vėliau kaip per 2 darbo dienas nuo paraiškos, kurios reikia licencijos dublikatui išduoti, gavimo raštu ar elektroninėmis priemonėmis per atstumą, tiesiogiai arba per kontaktinį centrą praneša apie tai įmonei ir nustato ne trumpesnį kaip 5 darbo dienų terminą patikslintai paraiškai pateikti. Šiuo atveju terminas priimti sprendimui dėl licencijos dublikato išdavimo skaičiuojamas nuo tinkamai užpildytos paraiškos Narkotikų, tabako ir alkoholio kontrolės departamente gavimo.

18. Įmonių licencijos patikslinamos, jeigu:

18.1. įmonė pakeičia licencijoje nurodytą savo pavadinimą, teisinę formą, buveinę; teisės aktų nustatyta tvarka suteikiamas naujas pavadinimas gyvenamosioms vietovėms, gatvėms, pastatams, statiniams arba teisės aktų nustatyta tvarka įmonei suteikiamas naujas kodas; keičiasi kiti tiesiogiai nuo įmonės nepriklausantys licencijos rekvizitai; įmonė, norinti patikslinti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia motyvuotą paraišką, kurioje nurodo pasikeitusius duomenis, ir licenciją, jeigu buvo išduota popierinės formos licencija (pateikiama Narkotikų, tabako ir alkoholio kontrolės departamentui priėmus sprendimą patikslinti licenciją);

18.2. iš licencijos išbraukiami tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi, adresai ir patalpų pažymėjimas plane arba gamybos vietų adresai; įmonė, norinti patikslinti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia motyvuotą paraišką, kurioje nurodo pasikeitusius duomenis, ir licenciją, jeigu buvo išduota popierinės formos licencija (pateikiama Narkotikų, tabako ir alkoholio kontrolės departamentui priėmus sprendimą patikslinti licenciją);

18.3. nurodomi papildomai numatomų gaminti tabako gaminių kodai ir pavadinimai pagal Europos Bendrijos kombinuotąją nomenklatūrą; įmonė, norinti patikslinti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia paraišką, kurioje nurodomi prašomi patikslinti tabako gaminių kodai ir pavadinimai pagal Europos Bendrijos kombinuotąją nomenklatūrą, dokumentus, nurodytus Taisyklių 8.2 punkte, ir licenciją, jeigu buvo išduota popierinės formos licencija (pateikiama Narkotikų, tabako ir alkoholio kontrolės departamentui priėmus sprendimą patikslinti licenciją);

18.4. nurodomi papildomų tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi, adresai ir patalpų pažymėjimas plane; įmonė, norinti patikslinti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia paraišką, kurioje nurodomi papildomi tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi, adresai ir patalpų pažymėjimas plane, dokumentus, nurodytus Taisyklių 8.3 papunktyje, ir licenciją, jeigu buvo išduota popierinės formos licencija (pateikiama Narkotikų, tabako ir alkoholio kontrolės departamentui priėmus sprendimą patikslinti licenciją);

18.5. nurodomi papildomi gamybos vietų adresai; įmonė, norinti patikslinti licenciją, raštu ar elektroninėmis priemonėmis per atstumą, tiesiogiai arba per kontaktinį centrą Narkotikų, tabako ir alkoholio kontrolės departamentui pateikia paraišką, kurioje nurodomi papildomi gamybos vietų adresai, ir licenciją, jeigu buvo išduota popierinės formos licencija (pateikiama Narkotikų, tabako ir alkoholio kontrolės departamentui priėmus sprendimą patikslinti licenciją).

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

19. Sprendimas dėl licencijos patikslinimo turi būti priimamas ne vėliau kaip per 15 darbo dienų nuo paraiškos, kurios reikia licencijai patikslinti, gavimo. Jeigu pateikta paraiška neišsamiai arba netiksliai užpildyta arba joje pateikti neteisingi duomenys, terminas skaičiuojamas nuo patikslintos paraiškos gavimo dienos.

20.Narkotikų, tabako ir alkoholio kontrolės departamentas, patikrinęs įmonės paraišką patikslinti licenciją ir kitus dokumentus, kurių reikia licencijai patikslinti, ir nustatęs, kad paraiška neišsamiai, netiksliai užpildyta arba joje pateikti neteisingi duomenys, arba pateikti ne visi dokumentai, kurių reikia licencijai patikslinti, arba jie neatitinka Taisyklių reikalavimų, ne vėliau kaip per 5 darbo dienas nuo dokumentų, kurių reikia licencijai patikslinti, gavimo praneša apie tai įmonei, pateikusiai paraišką patikslinti licenciją, ir nustato ne trumpesnį kaip 5 darbo dienų terminą trūkstamiems arba patikslintiems dokumentams pateikti.Įmonė, norinti patikslinti licenciją, turi ištaisyti trūkumus ir raštu ar elektroninėmis priemonėmis per atstumą, tiesiogiai arba per kontaktinį centrą pateikti trūkstamus arba patikslintus dokumentus.

21. *Neteko galios nuo 2016-05-05*

*Punkto naikinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

**III SKYRIUS   
LICENCIJUOJAMOS VEIKLOS SĄLYGOS**

*Pakeistas skyriaus pavadinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

22.Įmonių, turinčių licenciją, veiklą, taip pat kaip jos laikosi šios veiklos sąlygų, prižiūri Narkotikų, tabako ir alkoholio kontrolės departamentas, Valstybinė mokesčių inspekcija, policija, Valstybinė vartotojų teisių apsaugos tarnyba ir kitos valstybinės priežiūros ir teisėsaugos institucijos.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

23. Taisyklių 22 punkte nurodytospriežiūros institucijos, įsigaliojus jų priimtiems nutarimams arba teismo nutarimams, sprendimams dėl baudų už nustatytus Lietuvos Respublikos tabako, tabako gaminių ir su jais susijusių gaminių kontrolės įstatymo, Taisyklių reikalavimų pažeidimus įmonėms skyrimo, privalo ne vėliau kaip per 30 kalendorinių dienų apie tai raštu pranešti Narkotikų, tabako ir alkoholio kontrolės departamentui.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

24. Licencijos turėtojai privalo laikytis Lietuvos Respublikos tabako, tabako gaminių ir su jais susijusių gaminių kontrolės įstatymo, Taisyklių ir kitų teisės aktų, reguliuojančių tabako gaminių gamybą, taip pat saugos, kokybės ir kitų reikalavimų, keliamų įmonėms ir gaminamiems ir realizuojamiems tabako gaminiams.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

25. Įmonės, turinčios licencijas, privalo:

25.1. ne vėliau kaip per 10 darbo dienų nuo naujo vadovo darbo pradžios raštu ar elektroninėmis priemonėmis per atstumą, tiesiogiai arba per kontaktinį centrą pranešti Narkotikų, tabako ir alkoholio kontrolės departamentui apie pasikeitusį įmonės vadovą ir nurodyti naujo įmonės vadovo vardą, pavardę ir asmens kodą;

25.2. ne vėliau kaip per 10 darbo dienų raštu ar elektroninėmis priemonėmis per atstumą, tiesiogiai arba per kontaktinį centrą pranešti Narkotikų, tabako ir alkoholio kontrolės departamentui apie pasikeitusį įmonės pavadinimą, teisinę formą, buveinę, pakeistą įmonės kodą (suteiktą naują kodą).

26. Licencijos turėtojai, pažeidę įstatymus ir kitus teisės aktus, atsako Lietuvos Respublikos įstatymų nustatyta tvarka.

27. Įmonė, turinti licenciją, gali verstis šia veikla tik tose vietose, kurios įrašytos licencijoje. Savo pagamintus tabako gaminius ji gali laikyti ir vykdyti didmeninę prekybą jais tik tuose sandėliuose, kurių adresai ir patalpų pažymėjimas plane nurodyti licencijoje.

28. Įmonės, turinčios teisę verstis tabako gaminių gamyba, realizuodamos juos kitiems ūkio subjektams, privalo:

28.1. išduoti nustatyta tvarka pateikiamą tabako gaminių atitiktį patvirtinantį dokumentą;

28.2. nurodyti kiekvienos prekių siuntos lydimuosiuose prekių įsigijimo arba gabenimo dokumentuose, turinčiuose juridinę galią (krovinio važtaraštyje, sąskaitoje faktūroje, pridėtinės vertės mokesčio sąskaitoje faktūroje), turimos licencijos rūšį, numerį, išdavimo datą, taip pat tabako gaminių pirkėjo arba gavėjo turimos licencijos rūšį, numerį ir išdavimo datą (išskyrus tuos atvejus, kai pirkėjas ar gavėjas yra užsienio valstybės juridinis asmuo).

29. *Neteko galios nuo 2016-05-05*

*Punkto naikinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

**iV SKYRIUS   
LICENCIJOS TURĖTOJO TEISĖS**

*Pakeistas skyriaus pavadinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

30. Įmonė, gavusi licenciją, turi teisę:

30.1. vykdyti licencijoje nurodytą veiklą;

30.2. reikalauti paaiškinimų, kai įmonė įspėjama apie galimą licencijos galiojimo sustabdymą ar licencijos galiojimo panaikinimą, kai licencijos galiojimas panaikinamas ar sustabdomas, atsisakoma išduoti licencijos dublikatą ar licenciją patikslinti;

30.3.Lietuvos Respublikos įstatymų nustatyta tvarka apskųsti licencijas išduodančios institucijos sprendimus.

**V SKYRIUS**

**ĮSPĖJIMAS APIE GALIMĄ LICENCIJOS GALIOJIMO SUSTABDYMĄ AR PANAIKINIMĄ, LICENCIJOS GALIOJIMO SUSTABDYMAS, LICENCIJOS GALIOJIMO SUSTABDYMO PANAIKINIMAS IR LICENCIJOS PANAIKINIMAS**“.

31.Narkotikų, tabako ir alkoholio kontrolės departamentas įspėja licencijos turėtoją apie galimą licencijos galiojimo sustabdymą Lietuvos Respublikos tabako, tabako gaminių ir su jais susijusių gaminių kontrolės įstatymo 11 straipsnio 11 dalyje nustatytais atvejais.

32. Įmonės, turinčios licencijas, įspėjamos apie galimą licencijos galiojimo panaikinimą Lietuvos Respublikos tabako, tabako gaminių ir su jais susijusių gaminių kontrolės įstatymo 11 straipsnio 12 dalyje nustatytais atvejais.

33.Licenciją turinti įmonė įspėjama apie galimą licencijos galiojimo sustabdymą ar licencijos galiojimo panaikinimą raštu (registruotu laišku).

34.Narkotikų, tabako ir alkoholio kontrolės departamentas, įspėdamas įmonę, turinčią licenciją, apie galimą licencijos galiojimo sustabdymą arba licencijos galiojimo panaikinimą, nurodo priežastis, dėl kurių gali būti sustabdytas ar panaikintas licencijos galiojimas, ir atsižvelgdamas į pažeidimo pobūdį nustato terminą, per kurį įmonė privalo jas pašalinti, tačiau šis terminas negali būti trumpesnis negu 10 dienų ir ilgesnis negu 30 kalendorinių dienų nuo įspėjimo (registruoto laiško) gavimo įmonėje. Pašalinusi šias priežastis, įmonė per 3 darbo dienas privalo apie tai raštu pranešti Narkotikų, tabako ir alkoholio kontrolės departamentui.

35. Įmonė, kuriai sustabdytas licencijos galiojimas, turi pašalinti nurodytus pažeidimus, dėl kurių sustabdytas licencijos galiojimas, ne vėliau kaip per 30 kalendorinių dienų nuo licencijos galiojimo sustabdymo. Konkretų terminą, atsižvelgdamas į pažeidimų pobūdį, nustato Narkotikų, tabako ir alkoholio kontrolės departamentas. Įmonei pašalinus pažeidimus, dėl kurių sustabdytas licencijos galiojimas, ir apie tai raštu pranešus Narkotikų, tabako ir alkoholio kontrolės departamentui, licencijos verstis tabako gaminių gamyba galiojimo sustabdymas panaikinamas.

36. Jeigu licencijos galiojimas panaikinamas pagal Lietuvos Respublikos tabako, tabako gaminių ir su jais susijusių gaminių kontrolės įstatymo 11 straipsnio 15 dalies 1, 2 ir 5 punktų nuostatas, licencijos turėtojas, gavęs Narkotikų, tabako ir alkoholio kontrolės departamento raštą (registruotu laišku), per 5 darbo dienas inventorizuoja nerealizuotus tabako gaminius, dalyvaujant teritorinės valstybinės mokesčių inspekcijos atstovui, ir pateikia Narkotikų, tabako ir alkoholio kontrolės departamentui nerealizuotų tabako gaminių inventorizavimo aktą, pasirašytą ir teritorinės valstybinės mokesčių inspekcijos atstovo. Atsižvelgiant į nerealizuotų tabako gaminių kiekį, nustatoma licencijos galiojimo panaikinimo data, tačiau šis terminas negali būti ilgesnis kaip 60 kalendorinių dienų.

*Skyriaus pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

**VI SKYRIUS   
INFORMACIJOS APIE LICENCIJAS TEIKIMAS**

*Pakeistas skyriaus pavadinimas:*

*Nr. ,
2016-05-02,
paskelbta TAR 2016-05-04, i. k. 2016-11241*

40. Narkotikų, tabako ir alkoholio kontrolės departamentas turi užtikrinti, kad visa informacija ir (ar) dokumentai apie ketinimą vykdyti veiklą, prašymas išduoti licenciją, sprendimas išduoti licenciją, atsisakyti išduoti licenciją, sustabdyti licencijos galiojimą, panaikinti licencijos galiojimo sustabdymą ar panaikinti licencijos galiojimą, licencijuojamos veiklos sąlygų laikymosi priežiūros įvertinimo dokumentai ir kita būtų vieši, jeigu tokia informacija ir dokumentai, vadovaujantis Lietuvos Respublikos teisės aktais, gali būti skelbiami.

*Punkto pakeitimai:*

*Nr. ,
2016-05-02,
paskelbta TAR 2016-05-04, i. k. 2016-11241*

41. Skelbime nurodoma:

41.1. įmonės pavadinimas, teisinė forma, kodas ir buveinė;

41.2. licencijos rūšis;

41.3. licencijos numeris;

41.4. licencijos išdavimo, patikslinimo data;

41.5. licencijos galiojimo sustabdymo arba licencijos galiojimo panaikinimo motyvai ir apskundimo tvarka, licencijos galiojimo sustabdymo, sustabdymo panaikinimo, licencijos galiojimo panaikinimo data;

41.6. gamybos vietos ir tabako gaminių didmeninės prekybos sandėlių ir (ar) sandėlių, kuriuose tabako gaminiai laikomi, adresai.

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2002-10-04,
Žin., 2002, Nr.
97-4296 (2002-10-09); Žin., 2002, Nr.
99-0 (2002-10-16), i. k. 1021100NUTA00001576*

*Nr. ,
2004-04-08,
Žin., 2004, Nr.
53-1813 (2004-04-10), i. k. 1041100NUTA00000397*

*Nr. ,
2011-04-13,
Žin., 2011, Nr.
48-2303 (2011-04-23), i. k. 1111100NUTA00000455*

*Nr. ,
2012-10-10,
Žin., 2012, Nr.
123-6194 (2012-10-23), i. k. 1121100NUTA00001273*

**Pakeitimai:**

1.

Lietuvos Respublikos Vyriausybė, Nutarimas

Nr. ,
1999-09-27,
Žin., 1999, Nr.
82-2434 (1999-10-01), i. k. 0991100NUTA00001062

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos ir tabako bei tabako gaminių importo į Lietuvos Respubliką licencijavimo" dalinio pakeitimo

2.

Lietuvos Respublikos Vyriausybė, Nutarimas

Nr. ,
2000-09-22,
Žin., 2000, Nr.
81-2457 (2000-09-27), i. k. 1001100NUTA00001134

Dėl Lietuvos Respublikos Vyriausybės 1998 m. spalio 2 d. nutarimo Nr.1180 "Dėl tabako gaminių gamybos ir tabako bei tabako gaminių importo į Lietuvos Respubliką licencijavimo" dalinio pakeitimo

3.

Lietuvos Respublikos Vyriausybė, Nutarimas

Nr. ,
2001-04-06,
Žin., 2001, Nr.
32-1064 (2001-04-13), i. k. 1011100NUTA00000384

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos ir tabako bei tabako gaminių importo į Lietuvos Respubliką licencijavimo" dalinio pakeitimo

4.

Lietuvos Respublikos Vyriausybė, Nutarimas

Nr. ,
2002-10-04,
Žin., 2002, Nr.
97-4296 (2002-10-09); Žin., 2002, Nr.
99-0 (2002-10-16), i. k. 1021100NUTA00001576

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos ir tabako bei tabako gaminių importo į Lietuvos Respubliką licencijavimo" pakeitimo

5.

Lietuvos Respublikos Vyriausybė, Nutarimas

Nr. ,
2004-04-08,
Žin., 2004, Nr.
53-1813 (2004-04-10), i. k. 1041100NUTA00000397

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos ir tabako bei tabako gaminių importo į Lietuvos Respubliką licencijavimo" pakeitimo

6.

Lietuvos Respublikos Vyriausybė, Nutarimas

Nr. ,
2006-12-18,
Žin., 2006, Nr.
139-5322 (2006-12-21), i. k. 1061100NUTA00001293

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos licencijavimo" pakeitimo

7.

Lietuvos Respublikos Vyriausybė, Nutarimas

Nr. ,
2011-04-13,
Žin., 2011, Nr.
48-2303 (2011-04-23), i. k. 1111100NUTA00000455

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos licencijavimo" pakeitimo

8.

Lietuvos Respublikos Vyriausybė, Nutarimas

Nr. ,
2012-10-10,
Žin., 2012, Nr.
123-6194 (2012-10-23), i. k. 1121100NUTA00001273

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 "Dėl tabako gaminių gamybos licencijavimo" pakeitimo

9.

Lietuvos Respublikos Vyriausybė, Nutarimas

Nr. ,
2016-05-02,
paskelbta TAR 2016-05-04, i. k. 2016-11241

Dėl Lietuvos Respublikos Vyriausybės 1998 m. spalio 2 d. nutarimo Nr. 1180 „Dėl tabako gaminių gamybos licencijavimo“ pakeitimo